open-index/open-wikipedia-markdown huggingface dataset:
Congolese rumba

**Congolese rumba**, dem sanso know as **African rumba**, be a dance music genre wey dey originate from de Republic of the Congo (formerly French Congo) den Democratic Republic of the Congo (formerly Zaire). Plus ein rhythms, melodies, den lyrics, Congolese rumba gain global recognition den dey remain an integral part of African music heritage. Insyd December 2021, na dem add am to de UNESCO list of intangible cultural heritage. Known for ein rhythmic patterns, guitar solos, den emotive vocals—dem primarily perform am insyd Lingala, though sanso insyd French, Kikongo, Swahili, den Luba—dem dey define de genre by ein multilayered, cyclical guitar riffs, a rhythm section wey be anchored by electric bass den percussion, den de sebene: a high-energy instrumental bridge wey dey inspire both dancers den atalaku (hype men).

## References

## Bibliography
* 
* 
## External links

* The Sound of Sunshine: How soukous saved my life
Emmanuel Ramazani Shadary

**Emmanuel Ramazani Shadary** (born 29 November 1960) be politician for Democratic Republic of the Congo. He be one of de people wey contest for president inside de December 2018 elections. Dem choose am after dem do meeting insyd de ruling party—People’s Party for Reconstruction and Democracy (PPRD)—plus de political group wey dem call Common Front for Congo (FCC). Shadary be de permanent secretary for PPRD, plus before now e serve de country as Interior Minister.

E don serve before as governor for Maniema Province, plus right now e still dey inside de Parliament of Democratic Republic of Congo.

## Sanso see
* Joseph Kabila
* Laurent Kabila

## References

## External links
*Congo's Kabila to step down ahead of presidential election As of 8 August 2018.
Koundara

**Koundara** be town insyd northwestern Guinea, near de borders of Guinea-Bissau plus Senegal. Ebe de capital of Koundara Prefecture. De town be served by Sambailo Airport. As of 2014, de population be 27,433 people.

## Climate
Koundara be a tropical savanna climate (Köppen climate classification *Aw*), de temperature dey hot year round, plus de wet den dry season. On 29 March 2017, Koundara record a temperature of , which be de highest temperature dem ever record in Guinea.

## References
Union for Future Benin

De **Union for Future Benin** (French: *Union pour le Bénin du futur*) na ebe electoral alliance insyd Benin. Na de alliance be make up of a coalition of political parties wich na e be part of de Presidential Movement - a movement of supporters of Mathieu Kérékou wey na he win de controversial 2001 presidential elections. Na de Union for Future Benin support Kérékou insyd de parliamentary elections dem hold on 30 March 2003 wey he win 31 out of 83 seats.

Insyd dis election, na dem elect Karamou Fassassi to de National Assembly of Benin as a candidate of de Union for Future Benin. Na he then run insyd de March 2006 presidential election, wey dey claim say na he want make he defend Kérékou ein legacy; na he loose to Boni Yayi.

Na de most important of de member parties be de Action Front for Renewal and Development () den de Social Democratic Party ().

## References
Union of Democratic Forces of Guinea

De **Union of Democratic Forces of Guinea** (UFDG) be social-liberal political party wey dey inside Guinea. You for not confuse am plus de liberal Union of Republican Forces wey gey similar name.

Dem found de party insyd 1991 by number of opposition parties den groups. Insyd October 2002 dem join am by a section of Union for Progress and Renewal wey edey under de leadership of Bâ Mamadou, wey eno be like de majority of demma party as dem wan boycott de 2002 parliamentary election. Mamadou Ba later dem elect am come make de President of UFDG. De party dey affiliate de Republican Front for Democratic Change alliance, wey dem dey intend say ego field a candidate insyd de 2003 presidential election.

Starting insyd 2007, de presidency of de party wey dem hold am by Cellou Dalein Diallo. Diallo come stand for de party insyd de 2010 presidential election, wey edey top de poll insyd de first round before dem narrowly lose to Alpha Conde insyd de second round.

On 25 July 2015, Diallo dem name am as de UFDG ein candidate for de 2015 presidential election for de party congress; dem san re-elect am to lead de party for another five years.

## Electoral history

### Presidential elections

### National Assembly elections

## References


## External links

* Official website (insyd French)
Fiok festival

De **Fiok Festival** (dem dey call am **Feok Festival** too) be celebration wey de chiefs den people of Sandema for Upper East Region dey do every December.

## Celebration

War dancers from diff villages for de area go perform for stage. Dem dey carry bow den arrow, small axes, shields plus spears, all to show how old-time wars go like. Dem go act how people resist and how dem take defeat Babatu too.

## Significance
De festival now turn big thing for the Builsa area. People dey talk say e give the Builsa tribe proper identity plus strong unity.

## References
Bala Garba Jahumpa

**Bala Garba Jahumpa** (born 20 July 1958 insyd Banjul) be a Gambian politician den diplomat.

## Early life den education
Bala be son of I.M. Garba-Jahumpa. E attend two high schools for Gambia from 1970 to 1975, then e go Suffield Academy plus Vassar College for U.S. from 1975 to 1980. E graduate from Vassar plus bachelor's degree in International Relations den Political Science. Later, from 1987 to 1989, Jahumpa go Birmingham University for United Kingdom, where e get ein master's degree in Development Administration.

## Political career
Jahumpa serve as Minister of Finance of de Gambia from 1994 to 1995. On 20 March 1995, dem appoint am as Minister of Trade, Industry and Employment, but on 5 July 1995, dem appoint am again as Minister of Finance and Economic Affairs, position wey e hold till 1997. After dat, e serve as Deputy High Commissioner of de Gambia for de United Kingdom from July 1997 to May 1999, den from May 1999 to June 2001 e be Acting High Commissioner there. After e serve small time as Ambassador to Cuba, e become Secretary of State for Works, Construction and Infrastructure for October 2003. On 26 October 2006, President Yahya Jammeh cancel Maba Jobe ein appointment as Secretary of State for Foreign Affairs den appoint Jahumpa take ein place, wey take effect from de day before. Jahumpa too later dey replace for dat position by Crispin Grey-Johnson for mid-September 2007.

After dat, dem designate Jahumpa as Ambassador to Venezuela. On October 3, dem carry am go for questioning over passport scam matter, together plus some other officials from de Foreign Affairs Department. Even though dem arrest am, de police clear am not long after. After ein term as Ambassador of de Gambia to Venezuela and Spain, dem appoint am for November 2012 as Minister of Health for de Gambia.

## References
Anna Maria Weems

**Anna Maria Weems**, sanso be **Ann Maria Weems** (ca. 1840 – after 1863), wey na ein aliases include "Ellen Capron" den "Joe Wright," na she be an American woman dem know for escaping slavery by she disguise einself as a male carriage driver wey she escape to British North America, wer na ein family settle plus oda slave fugitives.

Na she den ein younger sisto be separated from ein family at de age of seven, wey na dem sell ein mommie den brothers insyd Alabama. Within a few months, na dem manumit ein mommie den two of ein youngest bros wey na dem settle plus dema poppie insyd Washington, D.C. Then na dem negotiate freedom for ein sisto, Catherine. Na de Weems attain de money make dem bia ransoms thru abolitionists insyd England den de United States, buh na dem be unable to purchase Anna Maria Weems ein freedom. At age 15, she run away from ein slaveholder insyd Rockville, Maryland wey na she travel thru Philadelphia, Washington, D.C., den Brooklyn, New York before she arrive insyd Dresden, Canada West, British North America. Na de journey, make more treacherous secof na de Fugitive Slave Act of 1850, occur over two months, six weeks of wich na she dey in hiding den chaw of wich na she dress as a young man.

Dem wrep three books about Weems den ein family members dema struggle for freedom, dem entitle *A Shadow on the Household*, *Stealing Freedom* den *The Underground Railroad: Anna Maria Weems*.

## References


## Read further

* 
* 
* 

* ''Ann Maria Weems'', YouTube
* Jenny Masur: ''Heroes of the Underground Railroad Around Washington, DC'', YouTube
Musa Ngum

**Musa Ngum** (anaa **Musa Afia Ngum**, wey people too dey spell as "Moussa Ngom"; dem born am 1953 for Fatoto, Kantora District insyd de Upper River Division, Gambia; he die 11 October 2015 for de Dantec Hospital (Fr.: *Hôpital Aristide Le Dantec*), Dakar, Senegal) be singer plus songwriter wey popular well-well for Senegal den Gambia. E be one of de pioneers of mbalax music, den e "help define de mbalax style of popular music insyd de Senegambia" den "e get strong influence on Youssou N'Dour den other mbalax pioneers". E be "some cult icon back insyd de Senegambia region, den pioneer of de mbalax fusion style". De mbalax, wey e come from de Serer religious den ultra-conservative njuup music tradition wey dem dey sing during Ndut rites by boys wey dem circumcise (people too dey call dem "Kassak" songs) be de foundation of Ngum ein music career. E master plenty of de njuup classics den e build ein name for ein body while e dey develop ein voice.

## Partial Discography

### Plus Guelewar

* 1979 *Sama Yaye Demna N'Darr*
* 1980 *Tasito*
* 1981 *Warteef Jigeen*
* 1982 *Dieuf Dieul Khadin Rassoul*
* 198? *Xaley Ndakarou Vol. 2*
* 2011 *Halleli N'Dakarou*
* 2012 *Touki Ba Banjul: Acid Trip from Banjul to Dakar*

### With Super Diamono

* 1985 *Volume: Confederation*
* 1985 *Volume: Pastêf*
* 1986 *Borom Daarou*
* 1987 *People*

### Solo

* 1990 *Banjul* (under the name "Moussa Ngom et l'Ensemble Lyrique Traditionnel du Senegal")
* 1995 *Circulation Lampe Fall* (under the name "Moussa Ngom et l'Ensemble Lyrique Traditionnel du Senegal")
* 1995 *(Goudi Ndakarou) En live au Sahel, Vol. 1* (live album)
* 1996 *Gal Gui*
* 1998 *Alahou*
* 1999 *Artist*
* 2003 *(Goudi Ndakarou) En live au Sahel, Vol. 2* (live album)
* 2006 *Bajen Yandeh (Ngom)*

## Awards

* National Order of the Lion (Senegal)

## References


## External links
**Vidéo mort de Moussa Ngom témoignages de Youssou Ndour*, uploaded on TFM's official YouTube Channel (Tribute by Youssou N'Dour to Musa Ngum), uploaded on Oct 13, 2015 https://www.youtube.com/watch?v=TsalnFfwmMg
Anthony Seibu Alec Abban

**Anthony Seibu Alec Abban** be Ghanaian teacher plus politician. He be member of parliament during de first republic. He first serve as member of parliament for Ajumako-Asikuma electoral district from 1954 to 1965. For 1965, dem split de constituency, den he come serve as member of parliament representing de Ajumako electoral area. He be deputy minister under different portfolios during de first republic. For de third republic, he be member of de People's National Party, de party wey win de 1979 general election. Abban be trained teacher, den before he enter politics, he teach for different schools insyd de then Gold Coast.

## Early life den education
Dem born Abban on 4 June 1928. He take ein early education for Ajumako Methodist School. He continue go Mfantsipim School where he pass ein London Matriculation Examination for 1948. He go further to Wesley College for Kumasi where he obtain ein Teacher's Certificate 'A'.

## Career den politics
Before he enter politics, Abban teach for schools wey dey Winneba plus Odoben, all insyd de Central Region of Ghana. For 1954, Abban get elect as member of de Legislative Assembly for Ajumako-Asikuma. While he dey parliament, he serve as deputy minister for different ministries, some of dem include de Ministry of Industry plus de Ministry of Agriculture. For 1965, he become member of parliament for Ajumako when dem split ein constituency. He serve for dis position until 1966 when dem overthrow de Nkrumah government.

During de Third Republic, Abban join de People's National Party den be one of de party's top bureaucrats.

## Death
Abban die on 2 October 1985, aged 57.

## References
Robert Mensah Abbey

**Robert Mensah Abbey** be Ghanaian boxer plus politician. Before he enter politics, Abbey be professional boxer den later clerk wey work for Accra. De Convention People's Party nominate am to contest for de Accra West seat for de 1956 Gold Coast legislative election in place of Thomas Hutton-Mills wey dem appoint as deputy commissioner of de Gold Coast. He win de seat den serve as member of parliament for Accra West from 1956 to 1965. For 1965, he come become member of parliament representing de Okaikwei electoral district. Abbey be de poppie of J. L. S. Abbey, de former Ghanaian public servant plus ambassador.

## References
Kwasi Sintim Aboagye

**Kwasi Sintim Aboagye** be Ghanaian politician. He serve as member of parliament for de Akim Abuakwa South electoral district from 1954 to 1965. For 1965, he come become member of parliament for Adeiso until February 1966 when dem overthrow de Nkrumah government. While he dey parliament, he serve as chairman of de bureau for Ghana languages.

## Early life den education
Dem born Aboagye on 20 November 1919 for Asamankese insyd Eastern Region of Ghana (den Gold Coast). He take ein education for Asamankese Presbyterian Primary School from 1927 to 1932. Later he move go Aburi Presbyterian Boarding School wey he complete ein elementary education for 1937. He enter Presbyterian Training College for Akropong where dem train am as teacher, den he obtain ein Teachers' Certificate 'A' for 1941. He stay one more year for de college to study theology. He lef de college for 1942.

## Career
After he finish ein studies for college, Aboagye work as teacher for Agogo Presbyterian Primary School insyd Ashanti Region. For 1945, dem transfer am go Akim Oda make he work as Head teacher. He work for Akim Oda until 1947 wey dem transfer am again go Agona Nsaba. For 1948, he lef teaching den start dey trade hand-bags plus travelling bags. He dey inside dis business until 1951 wey he turn contractor wey dey supply boards plus scantlings. He continue inside dis business until 1954 wey he enter parliament.

## Politics
Aboagye get elect into de legislative assembly for 1954 to represent de Akim Abuakwa South electoral district. He serve as member of parliament for dat area until 1965. For 1965, he come become member of parliament representing de Adeiso electoral area. He remain as member of parliament until February 1966 when dem overthrow de Nkrumah government.

## Ein life matter
Aboagye marry Adwoa Nyamekye insyd 1946 wey he get three kiddies plus am. Insyd 1955 he marry Juliana Asare plus whom he sanso get three kiddies. He divorce Adwoa Nyamekye insyd 1959.

## References
Ebenezer Adam

**Ebenezer Adam** (1919–2011) be Ghanaian teacher plus politician. He be member of parliament for Gulkpegu Nanton from 1960 to 1965, den member of parliament for Tamale from 1965 to 1966. He sana serve as Regional Commissioner (Regional Minister) for de Northern Region from 1964 to 1966.

## Early life den education
Adam born for 1919 for Tamale insyd Northern Region of Ghana (den Gold Coast). He take ein early education for Government Boarding School for Tamale from 1927 to 1934. He proceed go Achimota College den study there from 1936 to 1939.

## Career den politics
Adam work as teacher for Methodist mission schools wey dey Asokore, Bekwai, Kumasi plus Tamale from 1940 to 1949. He lef de teaching profession enter politics den join de Convention People's Party. For 1950, dem appoint am as propaganda secretary for de party for de Northern plus Upper Regions. He work insyd dis role from 1950 to 1957. For 1957, he be member of de first Ghanaian delegation to de United Nations. He sana be part of de 1959 plus 1960 Ghanaian delegation to de United Nations. He become local court magistrate for 1960, den dat same year, he get elect into parliament to represent de Gulkpegu Nanton constituency. He represent de constituency for parliament from 1960 to 1965. For 1965, he become member of parliament for Tamale. For 1964, dem appoint am as Regional Commissioner (Regional Minister) for de Northern Region. He serve insyd dis position until 1966 when dem overthrow de Nkrumah government.

## Ein life matter
Adam be married plus 12 children. Ein hobbies be reading den travelling.

## Death
He die on 29 August 2011 at de Tamale Teaching Hospital after a short illness.

## References
Tawia Adamafio

**Tawia Adamafio** (born **Joseph Tawia Adams**) be a Ghanaian minister insyd de Nkrumah government during de first republic of Ghana.

## Politics
Adamafio be member of de Convention People's Party den he rise become ein General Secretary. For 1960, Nkrumah appoint am as de Information and Broadcasting Minister. He sana serve as Minister for Presidential Affairs at de same time. Dis position be influential one for de government during dat period.

## 1963 trial
Adamafio be one of de close people to Kwame Nkrumah wey dem try am for treason after de Kulungugu grenade attack wey target Nkrumah ein life. Adamafio plus some other people get free after de first trial, but later dem find am guilty for second trial wey pro-government panel handle. De trial judges be Kobina Arku Korsah, wey be de Chief Justice of Ghana by dat time, plus two Supreme Court judges, William Van Lare den Edward Akufo-Addo, wey later turn Chief Justice of Ghana den President of Ghana during de second republic. Nkrumah sack all of dem after dem acquit Adamafio.

## Publications

* 
*  LCC U264.5.F8 A25 1960.

## References
Mumuni Adams

**Mumuni Adams** be a Ghanaian politician. Na he be de member of parliament for de Wala constituency from 1965 to 1966.

## Biography
Adams born for 1907 for Wa, wey be de capital of de Upper West Region of Ghana. He get ein education for Wa Government School wey he study from 1917 to 1925.

After he finish ein studies for Wa Government School, he become political administration road overseer. For 1928, he turn court registrar plus interpreter. He work insyd dis position till 1954 wey he join de department of Social Welfare and Community. One year later, he move go Agricultural Development Corporation. He work for de corporation from 1955 till 1959 wey he join de Cocoa division of de Agricultural Department. For June 1965, he become member of parliament for Wala constituency. Ein hobby be reading.

## References
Isaac Adomako-Mensah

**Isaac Joseph Adomako-Mensah** (1908 - 1983) be Ghanaian politician. He be member of parliament for Atwima Amansie constituency from 1954 to 1956 den from 1961 to 1965. For 1965, he turn de member of parliament for Kwanwoma constituency till 1966.

## Early life den education
Dem born Adomako-Mensah insyd 1908 for Akrofuom, Assin, Ashanti Region. He start ein early education for St. Peter's School insyd Kumasi and lef de school for 1925 after he pass de Standard Seven Examination. He continue go Achimota Training College wey he complete ein course there for 1929. Later on, he study den pass ein London Matriculation Examination.

## Career den politics
Adomako-Mensah start work insyd 1930 as second-class teacher. He teach from dat time reach 1954 wey dem appoint am as Education Secretary for de Kumasi Municipal Council. Dat same year he enter politics and stand for de Atwima Amansie seat under Convention People's Party. He win de seat for de 1954 parliamentary elections den he serve as member of parliament for de constituency from 15 June 1954 till 1956. He lose de 1956 parliamentary elections to Joe Appiah but when Appiah get arrested for 1961 under de Preventive Detention Act, he take back ein former position as member of parliament for Atwima Amansie constituency. For 1965, he turn de member of parliament for de Kanwoma constituency. He remain for dis position till dem overthrow de Nkrumah government for 1966.

## Ein life matter
Adomako-Mensah plus ein wife Hannah get five kiddies. He get eight more pikin from other women. He die on 23 October 1983.

## References
Saarrah Adu-Gyamfi

**Saarrah Adu Gyamfi** be a Ghanaian politician. Na he be de member of parliament for de Jaman constituency. Prior to entering parliament, he be de spraying superintendent for de Ministry of Agriculture insyd Sunyani.

## References
William Kwabena Aduhene

**William Kwabena Aduhene** na he be Ghanaian teacher plus politician. He be de member of parliament for de Sefwi Wiawso electoral district from 1956 go 1965. For 1965, he turn de member of parliament wey represent de Wassaw-Akropong constituency. As he dey insyd parliament, he hold plenti appointments; he be Ministerial Secretary to de Minister of State for Presidential Matters for Parliament, later dem appoint am as Deputy Minister for Defence, den he serve some time as chairman for de State Diamond Mining Corporation. Before he enter politics, Aduhene be teacher for Sefwi Wiawso.

## Early life den education
Aduhene born on 8 August 1927 for Aboduam insyd de Sefwi-Wiawso District, one district for de Western Region of de den Gold Coast. He take ein early education for de Sefwi-Wiawso Government School from 1937 go 1944 wey he obtain ein Standard Seven School Leaving Certificate. He enter St. Augustine's College for 1946 make he train as teacher. He receive ein teachers' certificate "A" den qualify as teacher for 1949.

## Career den politics
Aduhene start work as teacher for de Sefwi-Wiawso Local Council School for Dabunso insyd 1950. He lef teaching for 1956 make he enter politics. For 1956 he contest de Sefwi Wiawso seat under Convention People's Party ein ticket den he win. He remain for dis post till 1965 wey he become de member of parliament for de Wassaw-Akropong constituency. He stay for parliament till 1966 wey dem overthrow de Nkrumah government. As he dey parliament, he hold plenti appointments. He serve as Ministerial Secretary to de Minister of State for Presidential Matters for Parliament, den later dem appoint am Deputy Minister for Defence. Before de 1966 coup d'état, he be de chairman of de State Diamond Mining Corporation.

## Ein life matter
Aduhene marry for 1951 but de marriage dissolve for 1952. Inside de marriage, he get one pikin. For 1959, he marry Miss Jane Ghartey.

## References
Charles Ahiadzro Adzofia

**Charles Ahiadzro Adzofia** be Ghanaian politician. He be de Member of Parliament for Anlo East constituency from 1959 go 1965. He replace Charles Henry Chapman after de man resign ein post as Member of Parliament sake of ein appointment insyd de Public Service Commission for 1959. He stand for de seat under Convention People's Party ticket and nobody contest am. For 1965, when dem increase de number of constituencies, he turn Member of Parliament for Dzodze constituency. He stay insyd parliament till 1966 when dem overthrow de Nkrumah government.

## References
Akantigsi Afoko

**Akantigsi Afoko** be Ghanaian teacher plus politician. He be Member of de Legislative Assembly wey represent Northern territories from 1951 go 1954. For 1954, he get elect to represent Builsa electoral district insyd de Legislative Assembly, he get re-elect for 1956 den he hold ein post as Member of Parliament for de constituency till 1965. For 1965, he turn Member of Parliament for Sandema constituency. He serve insyd dis role till dem sack de Nkrumah government for 1966. Before politics, Afoko be trained teacher wey teach for Fumbisi, one town insyd Builsa District of Ghana.

## Early life den education
Dem born Afoko 1923 insyd Sandema, wey be part of de then Northern Territories of de then Gold Coast (now Upper East Region of Ghana). He start primary school for 1936 insyd Sandema den he finish ein primary education for 1940. For 1941, he enter Tamale Middle School den he end ein middle school education for 1944. He train as teacher insyd Government Teacher Training College from 1945 go 1946 den he get ein Teachers' Certificate B. After he teach one year for Fumbisi (one town insyd Builsa District), he go back Government Teacher Training College for 1949 den he receive ein Teachers' Certificate A for 1950.

## Career den politics
He be de teacher wey take charge of Fumbisi Day School from 1947 go 1948. He get elect insyd de legislative assembly for 1951 as territorial member for Northern Territories. For 1954 election, he get elect to represent Builsa electoral district insyd de legislative assembly under de Convention People's Party (CPP) ticket. He get re-elect again insyd 1956 election under de same CPP ticket to represent Builsa. For July 1957, Afoko resign from CPP to join Northern People's Party. He go back CPP on 12 March 1958. From dat time till 1965, he represent Builsa constituency insyd parliament. For 1965, he turn Member of Parliament for Sandema constituency. He stay insyd parliament till dem overthrow de Nkrumah government for 1966.

## Ein life matter
Afoko be de uncle of de former chairman of de New Patriotic Party; Paul Afoko. Ein hobby be agriculture.

## References
Osei Owusu Afriyie

**Osei Hyiaman Owusu Afriyie** (born 19 September 1923) be Ghanaian lawyer plus politician. He serve as minister of state insyd de first republic. He hold different ministerial positions, some dey include Minister of Labour plus Social Welfare den Minister of Health.

## Early life den education
Dem born Afriyie on 19 September 1923 insyd Amoafu near Bekwai insyd Ashanti Region. He start ein elementary education for Bekwai Methodist School from 1929 go 1937, den he continue for Achimota College wey now be Achimota School for 1938, wey he take de School Certificate Examination for 1941. After 18 months service as Second Division Clerk insyd de then Education Department, he get Ashanti Confederacy Scholarship to Fourah Bay College, Sierra Leone for 1945. There he study economics, political science den commerce. He obtain ein bachelor of commerce degree from King's College wey be college under University of Durham, England for 1948. One year later, de Asanteman Council award am two-year Scholarship to study journalism for King's College, Newcastle-on-Tyne. During dat time, he work as student journalist for Northern Echo, de Hampshire Chronicle den West Africa wey he contribute articles to dem newspapers.

## Career den politics
Afriyie go back to Ghana insyd 1950 den dem appoint am as State Secretary to de Offinso Traditional Authority. He serve insyd dat position for like 18 months den for 1952 he go back England to study law insyd London School of Economics. He obtain ein Bachelor of Laws Degree den dem call am to de Bar insyd Lincoln's Inn for 1956. He return Ghana den dem call am to de Ghana bar on 29 March 1957. After dat, he set up ein own chambers (Bretuo Chambers) insyd Kumasi.

Insyd 1959, some people from Kumasi South Constituency invite am make he contest election to represent dem insyd parliament. He contest under Convention People's Party ticket den he win, enter parliament on 13 April 1959. He still dey do private legal work till July 1960 when dem appoint am as Regional Commissioner (Regional Minister) for Ashanti Region. For October 1961, dem appoint am Minister of Labour plus Social Welfare, position wey later turn Social Welfare plus Community Development, den insyd February 1965 he turn Minister for Health. He serve dat role till 24 February 1966 when dem overthrow de Nkrumah government. He go back private practice for 1967 till dem enstool am as Omanhene of Adankraja Ashanti for 1972.

## Ein life matter
Afriyie marry Grace Owusu Afriyie (*née* Ellis) while he be insyd Britain.

## References
George Aggudey

**George Aggudey** (born 13 April 1945) be Ghanaian politician. He be member of Convention People's Party (CPP). 

As CPP presidential candidate insyd 7 December 2004 presidential election, he finish last out of four candidates, win 1.0% of de vote. Ein running mate be Bright Kwame Ameyaw.

## References
Edward Ago-Ackam

**Edward Ago-Ackam** be Ghanaian politician. He be Member of Parliament for Dangbe-Shai electoral area from 1956 go 1965. For 1965, he turn Member of Parliament for Dangbe constituency till February 1966.

## Early life den education
Ago-Ackam born on 30 November 1899 insyd Ningo wey dey Greater Accra Region of Ghana (then Gold Coast). He study for Wesleyan Mission School insyd Kpong.

## Career den politics
Ago-Ackam be clerk plus storekeeper for Messrs Millers, F den A Swanzy A., E.T.C., den U.A.C. from 1921 go 1948. Later he join Messrs A.G. Leventis plus Company Limited from 1949 go 1956. For 1950, he be vice chairman of Convention People's Party, den for 1953 he serve double as chairman of Ningo Area Committee. He hold dis positions till 1956 when CPP nominate am to represent Dangbe Shai electoral area insyd Legislative Assembly. He replace Clarkson Thomas Nylander wey represent Dangbe-Shai area under CPP ticket from 1954 go 1956. From 1956 onwards, Nylander represent Ga Rural electoral area. Ago-Ackam win Dangbe-Shai seat den remain insyd parliament as de area representative from 1956 till 1965. Insyd 1965, dem split de constituency into Dangbe constituency plus Shai constituency. Ago-Ackam turn Member of Parliament for Dangbe constituency from 1965 go February 1966 when dem overthrow de Nkrumah government.

## Ein life matter
Ago-Ackam ein hobbies include reading den gardening.

## References
Kofi Agyare

**Kofi Agyare** be a Ghanaian politician. Na he be de member of parliament for Akim Manso from 1965 to 1966.

## Early life den education
Dem born Agyare born insyd 1913 insyd Abetifi, one town insyd Eastern Region of Ghana (then Gold Coast). He get ein education for Presby Junior School plus Presby Senior School all insyd Abetifi-Kwahu area from 1921 go 1931.

## Career den politics
After school he work as registrar insyd de Omanhene ein tribunal for Kwahu Abene from 1932 go 1933. For 1934 he move go Koforidua to work for Cadbury as station clerk. From 1936 go 1938, he be registrar for de Paramount Tribunal plus Buem State Council insyd Borada wey dey Volta Region. He work as licensed letter writer for Akim Oda wey be part of Western Akim District from 1939 go 1940. For 1941, he work for Akim Kotoku native court wey dey Akroso as registrar. While he dey work as registrar for de court, he help build de Akroso market plus de state school. For 1945 he be court clerk plus secretary of de Omanhene of Gomoa Assin Traditional Area, wey he station for Apam plus Winneba. For 1949, he become de first chairman of Convention People's Party branch for Winneba. For 1955, dem appoint am as member of de national food board. He serve de board for one year den for 1956, dem appoint am director of G. C. Match Coy. He serve insyd dat post for one year too. For 1957, he turn rural liaison officer of Ghana A.D.C. One year later, dem appoint am national loans supervisor for State Cocoa Marketing Board. He hold dat position from 1958 go 1965. For 1965, he become Member of Parliament for Akim Manso constituency. He be de Member of Parliament for de constituency till February 1966 when dem overthrow de Nkrumah government.

## Ein life matter
Na ein hobbies be farming, gardening, reading den playing lawn tennis.

## References
Augustus Molade Akiwumi

**Augustus Molade Akiwumi** JSC (7 April 1891 – 1985) be barrister plus judge wey become de second Speaker of Parliament of Ghana from 1958 to 1960, plus inaugural Justice of de Supreme Court of Ghana between 1960 den 1961.

## Early life
Dem born Augustus Akiwumi insyd Lagos, Nigeria into big Yoruba family wey get twelve kiddies. He later become naturalised Ghanaian after he relocate to de Gold Coast as kiddie plus ein poppie, S. O. Akiwumi. S. O. Akiwumi be Vice President of Red Cross League. For 1910, Augustus Akiwumi go live plus guardians — Smith family for Crosby, Cumbria insyd England. He attend Queen's College, Taunton, Somerset. Seven of ein oda siblings sanso attend boarding school for England. He later go Fitzwilliam College, Cambridge, wey he study law. He also train as banker for Midland Bank, Ludgate Hill, London before he return to Ghana.

## Career
He dey called to de bar for Honourable Society of Lincoln's Inn for 1921. For 1964, while he be High Court Judge for Ghana, dem appoint am as Legal Secretary for East African Common Service Organisation. He get elected as Speaker of Parliament for February 1958 under de Dominion of Ghana. He later become judge for Ghana den get appointment as Supreme Court Judge from July 1960 till he retire from bench for April 1961.

## Family
Akiwumi marry Grace Aryee den, subsequently, Helen Kabuki Ocansey, both Ghanaians.

## References


## External links
*Picture on cover of "Life" magazine of January 18, 1960
Kweku Akwei

**Kweku Akwei**, wey dem dey call am too **Isaac Lamptey Vanderpuije**, (born 10 February 1919) be Ghanaian politician. E be member of parliament for Ayawaso constituency from 1965 go 1966. As he dey insyd parliament, he be de head for de Parliamentary Disciplinary Control Committee. Before he enter parliament, he be de head for party education for de Convention People's Party.

## Early life den education
Dem born Akwei dey on 10 February 1919 insyd Accra. After ein elementary education, e study plus get Fellowship Diploma of de Corporation of Certified Secretaries (F.C.C.S.). E sana study plus get Intermediate qualification of de Chartered Institute of Secretaries (Inter. C.I.S.).

## Career
Insyd 1937, Akwei get work for G. W. Lamptey and Company insyd Accra as typist. E work there for one year then lef go join Barclays Bank as typist. E work plus Barclays Bank from 1938 go 1940. Dem employ am for Messrs. Texas Petroleum Company insyd Accra as typist from 1940 go 1944. For August 1944, e move go Lands Department go work there as Stenographer/Typist. E lef de Lands Department for November 1954. For December 1954, Weco Industrial Company take am do Senior Accounts Clerk till March 1955. E join Industrial Development Corporation for April 1955 as assistant secretary. Dem later promote am to acting secretary before e lef de company for December 1957. For early 1958, Agricultural Development Corporation employ Akwei as secretary. E work there till e enter politics for 1960.

## Politics
Akwei get appointment as Secretary wey e dey in charge of Education plus de Anti-Corruption Bureau for July 1960. He work for dis position till 1966. For 1965, e turn member of parliament for Ayawaso constituency. As e dey insyd parliament, dem appoint am as chairman for de Parliamentary Disciplinary Control Committee. E serve for all dis roles till dem overthrow Nkrumah ein government for February 1966.

## Ein life matter
Akwei marry Mary Akwei on 7 January 1965. Before e marry Mary, Akwei marry den divorce three other women. E marry Madam Zinabu Amidu for 1942 den dem separate for 1948. E get four children plus am. For 1948, Akwei marry Madam Memuna Ahfa, dem get two children together. Dem divorce for 1959. He marry Madam Cecilia Badoo for 1956 den dem get two children together. Dem divorce for 1964.

## References
Susanna Al-Hassan

**Susanna Al-Hassan** anaa **Susan Alhassan** (27 November 1927 – 17 January 1997) be Ghanaian author plus politician, wey for 1961, e turn de first female for Ghana wey dem appoint as minister. Na she be de first African woman wey hold cabinet portfolio wey na she cam turn member of parliament for de then Northern Region parliamentary constituency from 1960 go 1966. She sana wrep chaw kiddies demma books.

## Early life den education
Dem born Al-Hassan dey insyd Tamale den she get ein education for Achimota School. From 1955 go 1960, she be headmistress for Bolgatanga Girls' Middle School. She be de mommie of former GTV News anchor Selma Ramatu Alhassan wey later turn Selma Valcourt, Victor Alhassan of Sky Petroleum, Kassem Alhassan plus Tihiiru Alhassan.

## Career
As one of de beneficiaries for de 1960 Representation of de People's (Women Members) Bill, Al-Hassan go parliament without opposition as MP wey represent de Northern Region for June 1960. She take on different ministerial positions, some last short while, others dem merge or expand. From 1961 go 1963, she be Deputy Minister of Education insyd Nkrumah ein republican government. From 1963 go 1966, den again for 1967, she be Minister of Social Affairs. Between dat period for 1965, Nkrumah appoint am as Minister of Social Welfare plus Community Development.

For de fight against prostitution insyd northern Ghana for de 1960s, de CPP government do mass education campaigns wey dem use emphasize say prostitution dey linked plus “social evil,” “enemy” den “crusade,” especially among de aged den illiterate population. Al-Hassan talk say de real problem dey lie for “de soaring rate of depravity den lewdness among our younger generation, especially school girls den young working girls” wey dey travel go Tamale for work anaa school.

## Death
Al-Hassan die on 17 January 1997. For 2007, former President John Agyekum Kuffour honour her on a 50th anniversary stamp, 10 years after she die.

## Works

* *Issa and Amina*, 1963
* *Asana and the magic calabash*, Longman, 1963. Republished, 1998
* *Two tales*, 1966
* *The river that became a lake : the building of the Volta Dam*, 1979
* *The river that became a lake: The story of the Volta river project*, 1979
* *Voices of wisdom*, 1994
* 'The Role of Women in Politics in Ghana', *Feminist Perspectives*, Ottawa: MATCH International Centre, 1994, 9–18.

## References
J. H. Allassani

**Joseph Henry Allassani** be Ghanaian teacher den politician. He be member of parliament den minister of state during de first republic. He be de first health minister for de first republic of Ghana.

## Early life den education
Dem born Allassani around 1906 at Gumo a suburb of de Kumbungu District about 9 km from Tamale insyd de Northern Region, Ghana then a territory of Togoland under de trusteeship of de United Kingdom.

He dey receive ein elementary education at Catholic schools insyd Tamale, Elmina, Sunyani, den finally at St. Peter ein insyd Kumasi. He enter de Government Teacher Training College insyd 1924 den graduate plus ein Certificate 'A' insyd 1926.

## Career den politics
Allassani start ein teaching career for 1927 for St. Peter's Catholic School, Kumasi. He teach there for like twenty-two years. For 1949, he resign make he take appointment as secretary to de Dagomba Native Administration. Dat same year, dem elect am go de Northern Territories Council, den for 1951, he enter de legislative assembly as representative for Dagomba East under de Convention People's Party. He officially assume office on 8 February 1951. On 1 April 1951, dem appoint am as ministerial secretary (deputy minister) for de ministry of development, den on 20 June 1954 he become Minister for Education, officially take de position on 21 June dat year. For 1955 and 1956, he dey argue for insyd de United Nations Trusteeship Council say make Northern Togoland integrate plus de Gold Coast. Dem appoint am as Minister for Health insyd June 1956 till September 1959 wey dem appoint am as Ghana ein Resident Minister for Guinea. He hold dat post till 30 June 1960 wey dem appoint am as chairman for Rural Housing, officially take office on 1 July 1960, Republic Day. He serve for dat role till 1 January wey dem make am chairman of de State Paints Corporation. He dey hold dat position till February 1966 wey de Nkrumah government fall.

During ein tenure of office as a government official, he serve on various boards den committees, some which include; de Scholarship Selection Board, de Central Tender Board, de Erzuah Committee on Civil Service Salaries den de Committee on Transport insyd de Northern Territories. During de era of de National Liberation Council government he be sentenced to 3 months imprisonment plus hard labour by two asset commissions on de conviction of perjury den contempt of Justice Apaloo ein Commission.

## Ein life matter
Allassani den ein wife Susana Andani get twelve kiddies.

## References
Andrews Tetteh Amakwata

**Andrews Tetteh Amakwata** be a Ghanaian politician insyd de first republic. He be the member of parliament for de Yiloyono constituency from 1965 to 1966.

## References
Isaac Abraham Amihere

**Isaac Abraham Amihere** na he be a Ghanaian politician. He be de member of parliament for de Axim constituency from 1965 to 1966. Before he enter politics, Amihere be de general manager for de Guinea Press.

## Early life den education
Dem born Amihere on 30 March 1915 to Theophilus Amihere plus Ama Suamhwe for Axim insyd de Western Region of Ghana (wey den call am Gold Coast by den times). He start ein early school for Half Assini Methodist School, den he go continue ein middle school education for Saltpond English Church School wey he complete am for 1933. Later, he do private studies for shorthand, typing, bookkeeping plus English.

## Career
Amihere start work for Messrs. U.A.C. insyd 1937. He dey serve de company till July 1953. For August 1953, he turn manager for de Cocoa Purchasing Company. Dem appoint am acting manager on 4 December 1956, den he serve for dat position till dem terminate ein service after de company enter liquidation. He then join Nadeco Ltd as managing director till 1958 wey he become Administrative Manager for de Guinea Press. For March 1958, dem promote am to Deputy Manager, den later he rise to General Manager level.

## Politics
Insyd 1965, Amihere turn de member of parliament wey represent de Axim constituency. Before 1965, dem dey call de constituency Eastern Nzema Axim constituency. He remain member of parliament for Axim constituency till February 1966 wey dem overthrow de Nkrumah government.

## Personal life
Amihere marry Madam Adwoa for 1954 but dem dissolve de marriage for 1956. Dat same year, he marry Victoria Baddoo but dem dissolve de marriage two years later. Later on, he marry Madames Yawson plus Margaret Asare.

## References
Edward Benjamin Kwesi Ampah Jnr

**Edward Benjamin Kwesi Ampah Jnr**, sana known by de name **Eddie Ampah**, be a Ghanaian author den politician. He be de member of parliament for de Asebu constituency from 1965 to 1966.

## Early life den education
Dem born Ampah on 6 March 1925 at Saltpond insyd de Central Region. He have ein secondary education at de Accra Academy from 1941 to 1945.

## Politics
Ampah be a Councillor of de Cape Coast Town Council. He be elected chairman of de Cape Coast Municipal Council insyd 1954. He remain insyd dis position until 1958.

Insyd 1956, he be one of de candidates wey Convention People's Party nominate make he represent Cape Coast electoral area for de 1956 Legislative Assembly elections but Nathaniel Azarco Welbeck na dem finally choose make he contest for de seat. On 1 July 1959, dem appoint am as district commissioner for Cape Coast den regional secretary of Convention People's Party for Central Region. For 1965, he become de member of parliament for Asebu constituency. He serve for dis position until 1966 wey dem overthrow de Nkrumah government.

## Death
Ampah Jnr die insyd de late 1960s.

## Publications
* *The tears of Dr. Kwame Nkrumah: the Rise of the Convention People's party* (1951)
* *The Gold Coast Tomorrow* (1955)
* *Osagyefo in the Central Region* (1960)

## References
Kwaw Ampah

**Kwaw Ampah** wey people too dey call am **Joseph Kwaw Ampah** be Ghanaian trade unionist plus politician. For June 1964, de Convention People's Party government appoint am as secretary general (national secretary) of de Trade Union Congress (TUC), make he replace Magnus George. Before dem appoint am, he be secretary for de Public Utility Workers' Union. For 1965, he plus some other trade unionists like John Tettegah wey be secretary general for de All-African Trade Union Federation, become members of parliament wey dem represent de Convention People's Party. Kwaw Ampah serve as de member of parliament for Juabeso-Bia constituency from 1965 till 1966 wey dem overthrow de Nkrumah government. He hold dis position plus ein post as secretary general of de TUC.

## References
Nicholas Anane-Agyei

**Nicholas Anane-Agyei** be Ghanaian politician for de first republic. He be de Regional Commissioner for de Brong Ahafo Region plus de member of parliament for de Dormaa-droboo constituency from 1965 go 1966. Before he enter parliament, he be district commissioner for Sunyani.

## References
Lucy Anin

**Lucy Anin** (wey dem born am 13 June 1939) be Ghanaian politician. She be member of parliament wey represent Brong Ahafo Region from 1960 go 1965, den member of parliament for Bechem constituency from 1965 go 1966.

## Life den politics
Anin be one of de first women wey enter Parliament of Ghana insyd 1960 under de Representation of de People (Women Members) Act. She be one of de 10 women wey dem elect dem unopposed on 27 June 1960 under Convention People's Party ein ticket.

She later turn de youngest member of parliament, as she enter parliament when she be 21 years. For 1965 insyd, she turn member of parliament wey represent Bechem constituency. For 1966, when Nkrumah ein government fall, dem carry am go prison for 8 months time wey she dey pregnant. Today, she dey serve as member for Convention People's Party Council of Elders den she be de only woman among de ten women wey enter Ghana ein first parliament wey still dey alive.

She be de cousin of jurist den former Supreme Court judge; Patrick Dankwa Anin, den economist den former chief executive officer of de Ghana Commercial Bank; T. E. Anin.

## References
Mary Stella Ankomah

**Mary Stella Ankomah** (wey dem born am 19 November 1957) be Ghanaian politician den member of de first Parliament of de fourth Republic wey represent Mpohor-Wassa East constituency for Western Region of Ghana. She represent Convention People's Party.

## Early life den education
Dem born Mary Stella Ankomah on 19 November 1957 for Mpohor-Wassa East insyd Western Region of Ghana. She obtain ein Diploma for Social Studies, Education.

## Politics
Mary Stella Ankomah first enter Parliament under Convention People's Party ein ticket for Mpohor-Wassa East Constituency insyd Western Region of Ghana during de 1992 Ghanaian general elections. For 1996 General Elections, Samuel Kwame Amponsah of National Democratic Congress defeat am, as he get 20,352 votes out of de 100% valid votes wey dem cast, wey represent 40.70%, while she get 15,248 votes wey represent 30.50%. Paul King Arthur get 1,612 votes wey represent 3.20%, Alex Bessah Dogbeh get 909 votes wey represent 1.80%, den Samuel Branord Effah of New Patriotic Party get 0 vote wey represent 0.00%.

## Career
Mary Stella Ankomah be teacher by profession den former member of Parliament for Mpohor-Wassa East Constituency insyd Western Region of Ghana.

## Ein life matter
Mary Stella Ankomah be a Christian.

## References